text: Chayta yuyaspa, ñawpaqtaraq, tukuy imamanta astawan phukunawan phukuyta munanku chay ñawpa palabrasta, mayqinkunachus kawsasankuraq machu runas ukhupi estanciaspi, urquspi ima. Chay palabrastaqa llaqtaspi tiayakuqkuna mana riqsinkuñachu. Chayrayku chay palabrasta pallarquna ninku. Chaymantataq mujuta jina, qhishwaq sunqunman tarpuna ninku, tukuy runas riqsinankupaq. Kay runasqa kachaykukunku Chukisakaman, Putusiman, Qhucha Panpaman, Ururuman, La Pazman ima, mask'aspa chay chinkasqa k'acha rumisitusta. Munankutaq chaykunata urqhuyta chunka suqtayuq kaq pachaq watasmanta, phinkirichinankupaq iskay chunka ujniyuq kaq pachaq watasman.